המלחמה פוגעת כלכלית גם בעסקים במרכז הארץ - מקומונט גבעתיים - חדשות מקומיות גבעתיים
ראשי » חדשות » המלחמה פוגעת כלכלית גם בעסקים במרכז הארץ
המלחמה פוגעת כלכלית גם בעסקים במרכז הארץ
מרכז הספורט לרכיבה על סוסים ברמת- גן נפגע גם הוא מהלחימה במבצע ‘צוק איתן’אבדן הכנסה מוערך ב- 400,000 ₪.
הלחימה הקשה פוגעת לא רק בעסקים באיזור הדרום, עסקים רבים באזור המרכז נפגעים גם הם קשות ממצב הליחמה וסופגים הפסדים כלכליים רבים. מרכז הספורט והרכיבה ברמת גן, הוא אחד מהעסקים הנפגעים.
מרכז הספורט והרכיבה בר”ג מקיים במהלך החופש הגדול קייטנות רכיבה רבות לילדים, מאז תחילת הלחימה סופג המרכז נזקים רבים: קייטנה במחזור הראשון של החופש שכללה 90 ילדים, הופסקה באמצע, כ-20 נרשמים ביקשו את יתרת כספם בחזרה והמרכז ניזוק בסכום של 15,000 ₪ .המחזור השני של קייטנה החל באיחור של עשרה ימים וכ-20 נרשמים ביטלו לבסוף את הרשמתם והנזק המוערך עמד על כ-50,000 ₪ . בנוסף, קייטנות חיצוניות שתאמו מראש הגעה לפעילויות בחוות הרכיבה ביטלו והמרכז ניזוק ב- 35,000 ₪. במשך ימי הלחימה, הגיעו בממוצע 50 תלמידים ליום, במקום 150 שהיו מגיעים לפני המבצע. סה”כ מעריך מרכז הרכיבה את אבדן ההכנסה ב- 400,000 ₪ .
מרכז הרכיבה מתנהל על פי הוראות פיקוד העורף, בזמן הזעקה המדריכים מורידים את הילדים מהסוסים וניגשים למרחב המוגן, הסוסים מוכנסים בזריזות בליווי המדריכים לאורוות ומתנהגים בצורה רגועה למופת.
מנכ”ל מרכז הספורט והרכיבה בר”ג, יהודה דוידוביץ’, מסר כי:”הלחימה כאמור פוגעת בכולם, לילדים נגרם נזק רב בחופש הגדול ואילו הילדים שהכי נפגעים אצלינו, הם הילדים ברכיבה הטיפולית שרצף השיעורים חיוני להצלחת הטיפול. חלק מהילדים וההורים חוששים להגיע למרכז הרכיבה בתקופה זו, יותר חוששים מהנסיעה לחווה מאשר השהייה בה. אנו מקווים לימים שקטים ובטוחים שיגיעו במהרה ומקווים שהמדינה תפצה את העסקים שנמצאים מעבר ל- 40 ק”מ מאזור הלחימה.”
מרכז ספורט הרכיבה על סוסים הינו עמותה שנוסדה בשנת 1989 במטרה לקדם את ספורט הרכיבה על סוסים בישראל בכלל וברמת-גן בפרט.
המרכז מתמחה בהקניית כלים לרכיבה ברמה לכל הרמות לרבות תחרויות במקצועות האולימפיים (רכיבה אומנותית וקפיצות ראווה), בהדרכת מדריכים מוסמכים, מקצועיים, בעלי ניסיון רב. שטחי הרכיבה מתפרשים על-פני יותר מ- 6 דונם. במקום תשתית תאורה המאפשרת רכיבה גם בשעות החשיכה. המרכז עומד בסטנדרטים אירופאים מקובלים.